Tamil Nadu Assamese Pushkarna Grooms - Boys - Tamil Nadu Assamese Pushkarna Groom Matrimony - PushkarnaMatrimony.com
Pushkarna Matrimony > Assamese > Tamil Nadu Matrimony
Rajasthan Grooms	Maharashtra Grooms	Gujarat Grooms	Madhya Pradesh Grooms	Delhi / NCR Grooms	West Bengal Grooms	Karnataka Grooms My Afrikaans | Maroela Media
“Dit wat jy eet.”
Oupa wil nog paai van meer as genoeg hoede wat nog oor is, maar ouma wil niks weet nie, en so moes pa en sy kleinboet ver op die spatborde ry, en kort-kort veld in hardloop om ‘n hoed te gaan oppik wat in ‘n bossie vasgewaai het. En elke keer moes weer deur die smoelslaners gery word. Tot sy dood had pa g’n sinnigheid aan enige vorm van konsertinahek nie.
Dié aand gaan die gesprek oor die meisies van skoolgaande ouderdom wat vir Bloemfontein se prostitute soveel kompetisie bied. Met kleinman in die kring word oor sy kop gepraat – van die goggas van die nag. Toe kom sy stuiwer: “Ja, ‘n mens noem hulle steekvlieë.” Hy het eers jare later verstaan waarom die grootmense so hard en lekker vir sy slimmigheid gelag het. Hy het naamlik gehelp lusern sny, en daar het die steekvlieë hulle iets ysliks toegetakel. Hy het mos geweet waarvan hy praat!
Een aand het hy dit oor ‘n twakie. Vies gryp hy naderhand afvalpapier en ‘n kramdrukker, en knip-knip, klik-klik maak hy ‘n drakie – en “twakie” se herkoms is duidelik. Nie sommer ‘n hierjy nie; een waarvan die tong kan beweeg, en een wat ‘n mens “vlamme” kan uit die bek kan laat kom. Twakie word ‘n speelmaat, maar een aand pluk hy Twakie half uitmekaar, en dis weer ‘n gewoel, en siedaar, Twakie is groter en langer as hyself. Twakie is daai vakansie saam see toe, regop op die sitplek langs hom, waar my ma die drakie by hom afgebedel het. Elke vakansie by die see is Twakie sorgvuldig nagegaan vir moontlike herstelwerk.
Miskien het Engels ‘n kwaaier aanslag onder die rekenaartaal weg. “Crash” is nie meer net die ding wat die manne doen as hulle vroegsoggens van die Wildeboer af kom en nie hul draaie by die boeremark kry nie. Veral vandat dit onbekostigbaar geword het, is “download” nie meer net om die bier vir ‘n braai van die bakkie af te haal nie.
Afrikaans is onverbeterlik as dit by uitdrukkings kom. In die Oos-Vrystaat kom die Lugmag se destydse Kanaries besoek aflê, en tree die aand in die kerk op. Die heel voorste banke is deur die kleingoed van die kinderhuis ingeneem. Halfpad deur die optrede kry die een knapie ‘n klipharde glips. Die ene langsaan vlieg verontwaardig op en betig kliphard: “Hoe durf jy p*&p in die allerheiligste van die Heer?!” Die verdere optrede is gekanselleer.